La Bête (2023ko filma)

La Bête 2023ko Bertrand Bonello frantziar zinema zuzendariaren melodrama psikologikoa da. Henry Jamesen The Beast in the Jungle eleberriaren moldaketa librea izan zen.

 Sinopsia 

Emakume bat pantaila berde baten aurrean antzezten ari da. Gizon batek, kameraren beste aldetik, adierazten dio zer egin behar duen. Casting batean daudela dirudi, eszenatoki, atrezzo eta gainontzeko pertsonaia guztiak postprodukzioan gehituko diren beldurrezko film batean parte hartzeko casting batean. Gizonak esan dion bezala, izuturik azaldu behar du emakumeak, bertan ez dagoen mehatxu bati erantzunez.

2044. urtea da. Gabrielle aktoreak lana behar du, baina, adimen artifizialak eta haren ondorioek gizartea menperatzen duten garai horretan, ez-produktibotzat eta arriskutsutzat hartzen dituzte gizakien sentimenduak. Irtenbidea sentimenduak ezabatzea da. Horretarako, gizakiak substantzia likatsu batez betetako bainuontzi batean sartzen dira, eta, beren DNA garbitzeko, aurreko bizitzetako oroitzapenak bisitatzen dituzte. Horrela, Gabrielle hiru garaitara mugituko da, eta hiru garai horietan gizon berarekin egingo du topo, hau da, bere bizitza ezberdin guztiekin. Lehenengo, 1910. urtera bidaiatuko du, Parisko uholde handia gertatu zen urtera. Emakume ezkondua da Gabrielle, eta panpina fabrika baten jabe Louisez maiteminduko da. 2014an, Hollywooden muturra sartu nahian dabilen aktore bat izango da Gabrielle, eta saileko hiltzaile bat ezagutuko du. 2044an, bere aurreko bizitzetako sentimenduak ezabatzea erabakiko du Gabriellek.

 Aktoreak 

 Erreferentziak 

 Kanpo estekak 

Kategoria:Frantziako filmak
Kategoria:Quebeceko filmak
Kategoria:Zientzia-fikziozko filmak
Kategoria:Zinemari buruzko filmak
Kategoria:Parisen girotutako filmak
Kategoria:Kalifornian girotutako filmak
Kategoria:1910eko hamarkadan girotutako filmak
Kategoria:2010eko hamarkadan girotutako filmak
Kategoria:2040ko hamarkadan girotutako filmak
Kategoria:Eleberrietan oinarritutako filmak